Премиерно ревю на смартфона Honor 30S | Digital.bg
Публикувано на 31.03.2020 12:52 / oт
Тези от вас, които следят видео ревютата и статиите в Digital.bg, познават добре марката Honor. Популярен в Азия, а в последно време и в Европа бранд, който произлиза от технологичният гигант Huawei, което само по себе си говори за високо качество на продуктите.
Последното нагледно доказателство на това твърдение е премиерният Honor 30S. Той има ефектен изчистен дизайн с четири цветови разновидности - черна, синя, зелена и градиентна. При всички тях цветен е не само гърбът, но и периферната част, което прави общото им излъчване още по-ефектно.
Смартфонът е с габарити 162.3мм на 75мм, което предвид, че дисплеят е цели 6.5" си е направо малко. Като тук ще отбележим, че телефонът е бюджетно предложение, с цена от малко над 300 Евро. Въпреки поносимата му цена, Honor са се погрижили около дисплея, рамката да е съвсем тънка. Дисплеят е с Punch Hole вградена селфи камера и е със съптношение на страните 20:9. Респективно резолюцията е FHD+ 2400x1080 пиксела. Технологията на диспля е IPS LCD, като е налична технологията HDR 10.
Партниращият графичен процесор е Mali-G57 6, а RAM паметта е с доста сериозен обем от 8GB. Ще припомним, че повечето смартфони в този ценови клас имат максимум 6GB RAM. Сходно е положението и при сториджа, където повечето от класа имат 128GB, а тук вградената памет има и вариант 256GB. Освен това Honor 30S е Dual SIM и има слот за допълнителна NM карта памет, която може да добави до още 256GB.
В основата на софтуера на Honor 30S стои операционна система с отворен код, базирана на Android 10.0. Потребителският интерфейс пък е последният Magic UI 3.1.
Смартфонът има общо 4 камери, като основната е 64 MP с апертура f/1.8 и 0.8µm размер на пиксела. Вторият сензор е 8 MP 80мм и служи за оптично приближаване на обекти с 3x. Третият сензор също е 8MP, но вече е широкоъгълен на 17мм. Имате на разположение и дълбочинен 2MP сензор за снимки с "Ефект Боке". Максималното качество на видео запис е 2160p с 30fps, а в 720p можете да снимате кадансово с 960fps. Предната селфи камера е широкоъгълна 16MP.
Honor 30S се захранва от Li-Po батерия с 4000mAh заряд, като в комплект с телефона имате и бързо 40W Honor Fast Charge зарядно, с което за пълен заряд на батерията ви е нужно по-малко от час време.
Официалният старт на продажбите на Honor 30S е планиран за началото на Април, като очакваме в скоро време смартфонът да се появи и в България, за да можем да ви го покажем в подробно видео ревю.
ревю • смартфони • премиера • huawei • honor